Diari Oficial de la Generalitat Valenciana


Sumari del DOGV 3412, del 14-01-1999 (1999/76)

Informació pública del Programa de Desenvolupament de l'Actuació Integrada del Sector Marítim número 12 del sòl apte per a urbanitzar de les Normes Subsidiàries de Planejament de Sueca, que inclou pla parcial, document d'homologació i projecte d'urbanització de l'esmentat sector.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3412

Data del DOGV
:   14-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/76


Organisme emissor
:   Mareny Blau Habitat, SL

Tipus de document
:   Anunci

Informació pública del Programa de Desenvolupament de l'Actuació Integrada del Sector Marítim número 12 del sòl apte per a urbanitzar de les Normes Subsidiàries de Planejament de Sueca, que inclou pla parcial, document d'homologació i projecte d'urbanització de l'esmentat sector. [1999/M76]
  
La mercantil Mareny Blau Habitat, SL ha formulat el Programa per al Desenvolupament de l'Actuació Integrada del Sector Marítim número 12 del sòl apte per a urbanitzar de les Normes Subsidiàries de Sueca, que inclou pla parcial, document d'homologació i projecte d'urbanització de l'esmentat sector, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV nº. 2.394 de 24.11.94). De tal manera que al comptar amb el recolzament de l'Agrupació d'Interés Urbanístic del Sector Marítim número 12 del Mareny Blau de Sueca, constituïda davant el notari de Sueca senyor Enrique Farrés Reig el 16.11.98, i d'acord amb el conveni subscrit entre aquella i la mercantil de data 25 de novembre de 1998, es demanarà al seu favor l'aplicació del règim d'adjudicació preferent en els termes establits en l'article. 50.2.B) de l'esmentada Llei 6/1994.
  
Per tal d'aplicar el que estableix l'article 48.1.C), en relació amb els articles 46.3 i 50.2.B), tots de l'esmentada Llei Reguladora de l'Activitat Urbanística, pertoca sotmetre a informació pública l'alternativa tècnica de referit programa, amb sol·licitud d'homologació i tota la documentació annexa, així com els estatuts i acords socials de l'esmentada agrupació, per un termini de 20 dies hàbils, comptats a partir del següent a la publicació d'aquest anunci en el Diari Oficial de la Generalitat Valenciana.
  
Es fa constar que, durant el mateix termini, qualsevol persona podrà comparéixer en la Notaria del senyor Enrique Farrés Reig, situada al carrer de Sant Cristòfol, número 3 de Sueca, per a obtenir una còpia de l'acta de protocol·lització del programa i dels documents que s'hi adjunten o sol·licitar l'exhibició d'aquesta.
  
L'esmentada documentació podrà ser igualment consultada a l'Ajuntament de Sueca durant idèntic termini i en horari d'atenció al públic.
  
Durant aquest termini els interessats en aquest procediment podran formular qualssevol al·legacions que pertoquen segons dret, així com altres alternatives tècniques de programa i, si escau, proposicions juridicoeconòmiques; tot això en els termes, condicions i terminis establits en l'esmentada Llei 6/1994.
  
Així mateix, mitjançant aquest anunci, segons el que estableix el paràgraf segon de l'article 48, en relació amb l'article 48, paràgrafs quart i cinqué, de la Llei 6/1994, es posa en coneixement dels interessats que el termini de cinc dies hàbils per a presentar proposicions juridicoeconòmiques comença el dia següent hàbil de la finalització del termini de 20 dies hàbils anterior. Durant aquest termini es podran formular les esmentades proposicions a l'Ajuntament de Sueca.
  
Amb anterioritat a la publicació d'aquest anunci, i en compliment del que estableix l'article 46.3 de la Llei Reguladora de l'Activitat Urbanística, s'ha tramés l'avís al domicili fiscal de les persones que consten en el cadastre com a titulars de drets afectats per l'actuació proposada. Sense perjudici d'això, i conforme al que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'emet, igualment, aquest anunci perquè valga de notificació als titulars desconeguts o dels qui no consta el seu domicili, així:
  
Senyor Francisco Padua Colechá Escrivá (domicili desconegut). Parcel·la 318. Polígon 7.
  
Senyora Rosario Pérea Momparler (domicili desconegut). Parcel·la 324. Polígon 7.